stanford-oval/wikipedia huggingface dataset:
רוג'ר לויד-פק
קורות חיים

לויד-פק נולד באיזלינגטון שבלונדון. הוא בנם של אולריקה אליזבת (שם נעורים Pulay) פליטה יהודייה אוסטרית ושל השחקן צ'ארלס לויד-פק. הוא למד בבית הספר בידיילס קרוב לפיטרספילד שבמחוז המפשייר, ועשה בחינות בגרות (A Level) באנגלית, צרפתית ולטינית. בהמשך למד באקדמיה המלכותית לאמנות הדרמה (RADA) ואיתו למדו גם השחקנים קנת' קרנהם וריצ'רד וילסון.
בבריטניה הוא מוכר בעיקר מתפקידו כטריגר בסדרה הקומית "על שוטים ואנשים" של ה-BBC. כמו כן הוא ידוע מתפקידו כאוון ניואיט בסיטקום "הכומר מדיבלי". בקרה הקהל הבינלאומי זכה להכרה כשגילם את ברטי קראוץ' האב בסרט "הארי פוטר וגביע האש".
ב-2005 השתתף לויד-פק בעונה השנייה של הסדרה "דוק מרטין" של ITV, בתפקיד איכר הנוטר טינה לד"ר אלינגהם כי הוא מאמין שהרופא נהג ברשלנות בטיפול באשתו. ב-2006 שיחק לויד-פק בתפקיד ג'ון לומיק, ודיבב את בקרת-הסייבר בשני פרקים של הסדרה "דוקטור הו". את תפקיד הדוקטור גילם דייוויד טננט ששיחק בתפקיד בנו (ברטי קראוץ' הבן) בסרטי "הארי פוטר". בשנים 2009 ו-2010 כיכב בסיטקום "החבר'ה הזקנים" לצדם של קלייב סוויפט וג'יין אשר. הופעתו האחרונה בטלוויזיה הייתה בסדרה "חוק וסדר: בריטניה" בתפקיד אלכס גרין.
חיים אישיים

לויד-פק היה נשוי פעמיים. אשתו הראשונה הייתה שילה בול ממנה התגרש ב-1972. אשתו השנייה הייתה המשוררת והמחזאית ג'הין מרקהם (בתו של דייוויד מרקהם (אנ')) אתה התחתן בשנת 2000. הייתה לו בת אחת, השחקנית אמילי לויד, ושלושה בנים ספנסר, הרטלי ולואיס. בשנותיו האחרונות גר בקנטיש טאון שבצפון לונדון, והיה לו בית נוסף בפייקנהם שבנורפוק.
לויד-פק היה תמך בקבוצת הכדורגל טוטנהאם הוטספר. ביוני 2008 הופיע בתוכנית הטלוויזיה "The Politics Show" וטען בעד תחבורה ציבורית טובה יותר. הוא היה פטרון של ארגון הצדקה לילדים "Scene & Heard".
ב-2012 תמך לויד-פק בקמפיין של מפלגת הלייבור לבחירת קן ליווינגסטון לתפקיד ראש העיר של לונדון. אולם ב-2013 הסיר את תמיכתו מהמפלגה ובמכתב לעיתון הגרדיאן הביע תמיכה במפלגת שמאל אחרת.
לויד-פק נפטר ב-15 בינואר 2014 מסרטן הלבלב בביתו בקנטיש טאון. הוא השאיר אחריו בת, השחקנית אמילי לויד, ושלושה בנים. הלווייתו נערכה בכנסיית סנט פול, קובנט גרדן. הוא נקבר בבית הקברות הייגייט שבלונדון.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1968 |  | The Magus | מוריס קונצ'יס הצעיר |
| 1969 | המלט | Hamlet | ריינלדו |
| 1971 | המקשר | The Go-Between | צ'ארלס |
| 1971 |  | Fright | שוטר |
| 1971 | כנר על הגג | Fiddler On The Roof | שמש בכנסייה |
| 1974 |  | Confessions of a Sex Maniac | הנרי |
| 1975 | עובד המדינה העירום | The Naked Civil Servant | ברמונדזי ליז |
| 1979 |  | Meetings with Remarkable Men |  |
| 1980 |  | Bloody Kids | רופא בבית חולים |
| 1984 | 1984 | 1984 | וולטר |
| 1987 | זקוף ת'אוזן | Prick Up Your Ears | שחקן שני |
| 1989 | הטבח, הגנב, אשתו והמאהבת | The Cook, the Thief, His Wife & Her Lover | ג'וף |
| 1990 |  | Wilt | ד"ר פיטמן |
| 1991 | חברות מאמריקה | American Friends | ד"ר באטלר |
| 1991 | שאלה של יופי | The Object of Beauty | פרנקי |
| 1993 |  | U.F.O. | סולו |
| 1994 | ראיון עם הערפד | Interview with the Vampire: The Vampire Chronicles | מורה לפסנתר |
| 1995 | מדריך המרעיל הצעיר | The Young Poisoner's Handbook | פרד |
| 1997 |  | Preaching to the Perverted | מר קאטס ווטסון |
| 2004 | יריד ההבלים | Vanity Fair | פרנסיס שארפ |
| 2005 | הארי פוטר וגביע האש | Harry Potter and the Goblet of Fire | ברטמיוס קראוץ' האב |
| 2006 |  | The Living and the Dead | דונלד ברוקלבנק |
| 2010 | איזה מין שוויון | Made in Dagenham | ג'ורג' |
| 2011 | החפרפרת | Tinker, Tailor, Soldier, Spy | מנדל |
| 2011 |  | In Love with Alma Cogan | נורמן |
תפקידים בתיאטרון

1984 - "דבש פרא" מאת אנטון צ'כוב שיחק בתפקיד אוסיפ
"הזין של קפקא" מאת אלן בנט שיחק בתפקיד קפקא
"Blue/Orange" מאת ג'ו פנהול
"אמנות"
"דיק ויטינגטון" - מאת מארק רייבנהיל במרכז האמנויות ברביקן
"One for the Road" מאת הרולד פינטר
"Dealer's Choice" מאת פטריק מרבר (אנ') שיחק בתפקיד אש, לצדם של מלקולם סינקלייר וסטיבן וייט
"The Last Laugh" מאת קוקי מיטאני (אנ') (גרסה אנגלית של "Warai no Daigaku"). שיחק בתפקיד הצנזור, יפן 2007
2012 - "נשות טרויה" עיבוד של קרוליין בירד לטרגדיה מאת אוריפידס בתיאטרון גייט בנוטינג היל, לונדון. שיחק בתפקיד פוסידון
2012 - "ריצ'רד השלישי" מאת ויליאם שייקספיר, בתיאטרון גלוב, סאות' בנק, לונדון. שיחק בתפקיד דוכס בקינגהאם
2013 - "הלילה השנים עשר" מאת ויליאם שייקספיר. שיחק בתפקיד סר אנדרו אגוצ'יק
הערות שוליים

↑  "Roger Lloyd Pack obituary", The Guardian, 16 January 2014. Retrieved 17 January 2014
↑  "Roger Lloyd Pack Biography". filmreference.com. נבדק ב-30 בדצמבר 2012. {{cite web}}:  (עזרה)
↑  Sale, Jonathan (19 בפברואר 2009). "Passed/Failed: An education in the life of Roger Lloyd Pack, actor". The Independent. נבדק ב-30 בדצמבר 2012. {{cite news}}:  (עזרה)
↑  Haverson, Neil (11 באפריל 2011). "Trigger happy in Norfolk". letstalk24.co.uk. נבדק ב-30 בדצמבר 2012. {{cite news}}:  (עזרה)
↑  Butt, Riazat (4 בספטמבר 2006). "People". guardian.co.uk. נבדק ב-30 בדצמבר 2012. {{cite news}}:  (עזרה)
↑  "Doctor Who: Rise of the Cybermen". BBC. 13 במאי 2006. {{cite news}}:  (עזרה)
↑  "Trigger gets hitched". The Herald. 29 באפריל 2000. אורכב מ-המקור ב-2014-06-10. נבדק ב-30 בדצמבר 2012. {{cite news}}:  (עזרה)
↑  Hardy, Rebecca (24 בספטמבר 2010). "I triggered my daughter's downfall: Only Fools and Horses turned Roger Lloyd Pack into TV's biggest star but when his daughter Emily Lloyd found fame, it drove her to the edge". Daily Mail. נבדק ב-30 בדצמבר 2012. {{cite news}}:  (עזרה)
↑  Only Fools and Horses stars attend the funeral of Roger Lloyd Pack - News - Eastern Daily Press, Eastern Daily Press, February 13, 2014
↑  "Trigger earns his Spurs". metro.co.uk. 14 בנובמבר 2006. נבדק ב-30 בדצמבר 2012. {{cite news}}:  (עזרה)
↑  "Roger Lloyd pack on trains". news.bbc.co.uk. 18 ביוני 2008. נבדק ב-30 בדצמבר 2012. {{cite news}}:  (עזרה)
↑  "Scene & Heard – Patrons". Sceneandheard.org.
↑  "London Mayoral Election: All the latest news live". LondonlovesBusiness.com. 30 באפריל 2012. אורכב מ-המקור ב-2016-01-07. נבדק ב-30 בדצמבר 2012. {{cite web}}:  (עזרה)
↑  "Left Unity ready to offer an alternative". The Guardian. 12 באוגוסט 2013. {{cite news}}:  (עזרה)
↑  "Roger Lloyd-Pack, Trigger in Only Fools and Horses, dies". The Guardian. 16 בינואר 2014. נבדק ב-16 בינואר 2014. {{cite news}}:  (עזרה)
↑    James Edgar, ‏Only Fools and Horses actor Roger Lloyd-Pack famous for 'Trigger' character dies, The Telegraph, 16 January 2014
| --- | --- |
בקרת זהויות :  GND: 1062014782  ISNI: 0000 0001 3194 6809  LCCN: no2002026695  MusicBrainz: 0bdbb29c-261a-4425-85d3-907d5605255b  NKC: xx0182287  VIAF: 281149294094880520753   WorldCat (עם VIAF): 281149294094880520753
רוברטו בולניו

| --- | --- |

גרפיטי עם דיוקנו של בולניו, ברצלונה
 לידה:  28 באפריל 1953 סנטיאגו דה צ'ילה, צ'ילה 
 פטירה:  15 ביולי 2003 (בגיל 50) ברצלונה, ספרד 
 מדינה:  צ'ילה 
 לאום:  צ'יליאני
 עיסוק:  סופר ומשורר
 שפות היצירה:  ספרדית 
 תחום כתיבה:  ספרות
 סוגה:  פרוזה, שירה 
 זרם ספרותי:  אינפרא-ריאליזם
 יצירות בולטות:  בלשי הפרא, 2666
 הושפע מ:  חורחה לואיס בורחס, ריימונד צ'נדלר, חוליו קורטאסר, פיליפ ק. דיק
 פרסים והוקרה:  פרס רוֹמוּלוֹ גַליֶגוֹס; פרס אֶרלְדֶה
 חתימה:   
 
רוברטו בולניו (בספרדית: Roberto Bolaño;‏ 28 באפריל 1953 – 15 ביולי 2003), סופר ומשורר צ'ילאני. ב-1999 זכה בפרס רוֹמוּלוֹ גַליֶגוֹס על הרומן "בלשי הפרא" (Los detectives salvajes), וב-2008 הוענק לו פרס איגוד המבקרים האמריקאי על הרומן "2666", שיצא לאור לאחר מותו.
ביוגרפיה

בולניו נולד בסנטיאגו, בירת צ'ילה. אביו היה נהג משאית ומתאגרף ואמו הייתה מורה. ב-1968 עקר עם משפחתו למקסיקו עזב את הלימודים והחל לעבוד כעיתונאי ולהיות פעיל בארגוני שמאל. בולניו שוטט בעולם, ונדד בין צרפת, מקסיקו, צ'ילה ואל סלוודור עד שלבסוף השתקע בספרד. במשך רוב חייו בולניו כתב שירה, ורק בשנות הארבעים לחייו עבר לכתיבת פרוזה, מתוך תקווה שכך יוכל לתמוך במשפחתו. בשנות חייו האחרונות הספיק לכתוב כמות נכבדת של רומנים וסיפורים, אשר זכו להערכה רבה. בולניו מת בברצלונה בגיל חמישים בשל בעיות בכבד בזמן שהמתין להשתלת כבד חדש; הוא סבל מהתדרדרות במצבו הבריאותי זמן רב לפני כן והשאיר הוראות לגבי מה שיש לעשות עם כתביו לאחר מותו.
מיצירותיו

נכון להיום פורסמו 12 רומנים פרי עטו בספרדית, כמו גם ארבעה קובצי סיפורים קצרים וחמישה ספרי שירה. ב-2009 נתגלו מספר יצירות נוספות בעזבונו של בולניו וחלקן עדיין לא יצאו לאור. הרומנים נוקטורנו בצ'ילה, כוכב רחוק, בלשי הפרא  ו-2666, תורגמו לעברית, כמו גם קובץ הסיפורים שיחות טלפון והנובלה קמע, כולם בהוצאת עם עובד.

ב-2023 יצא לאור בעברית הספר כל הסיפורים, קובץ שמאגד את כל סיפוריו הקצרים של בולניו.
מיצירותיו > הספרות הנאצית באמריקה

אנציקלופדיה פיקטיבית של סופרים ימניים קיצוניים מארצות הברית ואמריקה הלטינית. אף על פי שכל הדמויות בהן הספר עוסק הן פרי דמיונו של בולניו, לעיתים מתוארים מפגשים בין דמויות אלה לסופרים אמיתיים כמו אלן גינזבורג או אוקטביו פס.
מיצירותיו > כוכב רחוק

הרחבה של הפרק האחרון של הספרות הנאצית באמריקה. הרומן מסופר על ידי משורר צ'ילאני החי בגלות באירופה ומגולל את מעלליו של אלברטו רואיז טאגלה, משורר, צלם, טייס ואמן קונספטואלי הזוכה לתהילה אומנותית אדירה בחסות הדיקטטורה הצבאית של הגנרל פינושה בצ'ילה. טאגלה בורח לאירופה בעקבות סדרת פשעים שנקשרו בשמו ובלש הדולק בעקבותיו פונה אל המספר בבקשה שיעזור לו לאתר את הפושע הנמלט. תורגם לעברית על ידי טל ניצן ב-2006.
מיצירותיו > בלשי הפרא

רומן רחב יריעה שזיכה את בולניו בפרס רוֹמוּלוֹ גַליֶגוֹס. הרומן מרוכב משלושה חלקים - הראשון מתרחש במקסיקו סיטי בסוף 1975 ומסופר על ידי חואן גרסיה מאדרו, משורר בן 17 שמצטרף לחבורה של משוררים, קרוביהם וחבריהם. דמויות רבות מבוססות על אנשים שבולניו עצמו הכיר בתקופה בה גר במקסיקו. שתי הדמויות הראשיות בחבורה, יוליסס לימה וארתורו בֶּלאנו, מבוססות על מריו סנטיאגו פפסקיארו ורוברטו בולניו עצמו, בהתאמה, שיחד ייסדו את תנועת האינפרא-ריאליזם (בספר תנועה זו זוכה לשם ריאליזם וִיסְצֶרָלִי). החלק השני, המהווה בערך שבעים אחוז מהספר, מורכב מסדרה של מונולוגים המסופרים על ידי מגוון רחב של דמויות, כמה מהן שהופיעו בחלק הראשון וכמה חדשות, המספרות מה קרה לשתי הדמויות הראשיות מ-1976 עד 1996, בזמן שנדדו ברחבי העולם. החלק השלישי שב לסיפור שנקטע בסוף החלק הראשון, ושוב מסופר על ידי חואן גרסיה מאדרו, המתאר את המסע אליו יצא במדבר סונורה יחד עם יוליסס לימה, ארתורו בֶּלאנו והזונה לופה, בחיפוש אחר המשוררת סיסאריה טינאחרו. בניגוד לשאר הדמויות הפיקטיביות המבוססות על אנשים שבולניו הכיר, הסופר אוקטביו פס מופיע בספר תחת שמו האמיתי, אך חברי תנועת הריאליזם הוִיסְצֶרָלִי אינם רוחשים לו כבוד.
תורגם לעברית על ידי משה רון ואדם רון בלומנטל ב-2011.
מיצירותיו > קמע

רומן קצר הנכתב בקולה של אוקסיליו לקוטור, "האם של השירה המקסיקנית", אשר מופיעה כדמות משנה בבלשי הפרא. עיקר הסיפור סובב סביב 12 הימים בהם הסתתרה בשירותי האוניברסיטה הלאומית UNAM במקסיקו סיטי לאחר שהצבא טבח בסטודנטים ומפגינים ב"ליל טלטלוקו" ב-2 באוקטובר 1968, והטיל מצור על האוניברסיטה. הספר תורגם לעברית על ידי אדם בלומנטל בשנת 2018.
מיצירותיו > מסיה פיין

רומן אשר מתרחש בפריז ב-1938 ועוסק במהפנט פייר פיין המתבקש לטפל במשורר הפרואני ססאר ואייחו הסובל משיהוקים כרוניים. במהלך נסיונותיו להבין את המתרחש סביבו פיין נתקל ברופאים עוינים, זוג ספרדים מאיים ומהפנט מתחרה העובד בשירותו של פרנקו. הוא חווה שורת התרחשויות מסתוריות וסוריאליסטיות ברחובות פריז ובמבניה הנדמים כמבוך ללא מוצא. הספר נכתב על ידי בולניו ב-1981 או 1982.
מיצירותיו > נוקטורנו בצ'ילה

רומן בצורת מונולוג ארוך של האב אורוטיה המספר את סיפור חייו כשהוא שוכב על ערש דווי. בין השאר האב מספר על חברותו עם מבקר הספרות פיירוול (Farewell - "להתראות" באנגלית) והיכרותו עם המשורר פבלו נרודה, על מסע באירופה אליו נשלח על מנת לראות כיצד הכנסיות שם משומרות על ידי ציד היונים באמצעות בזים, ועל קורס במרקסיזם שהעביר לאוגוסטו פינושה וחבריו לחונטה בראשית התקופה בה שלטו בצ'ילה. תורגם לעברית על ידי טל ניצן ב-2008.
מיצירותיו > אנטוורפן

רומן שנכתב ב-1980 אך יצא לאור רק ב-2002, שנה לפני מותו של בולניו. הספר הוא קצר ומקוטע - מורכב מ-56 קטעים הקשורים זה לזה באופן רופף ובעלי אופי פואטי. למרות שיש דמויות וקווי עלילה שמופיעים ביותר מקטע אחד, אין אף נרטיב מרכזי. כיצירה מוקדמת, רומן זה מציג נושאים רבים שיעסיקו את בולניו בספריו הבאים - פושעים, נוודים, ואנשים החיים בשולי החברה, כמו גם שחיתות, סקס, אהבה, ושירה. בהקדמה שכתב לספר לקראת הוצאתו לאור ב-2002 בולניו טען שכתב את הספר בעיקר בשביל עצמו, ובמשך זמן רב הספר היה פשוט אוסף של דפים שחזר אליהם מדי פעם ושיחק איתם קצת.
מיצירותיו > הגאוצ'ו הבלתי נסבל

קובץ של סיפורים קצרים אשר ברובם מתייחסים באופן כלשהו ליצירות ספרותיות שקדמו להם. הסיפור "הגאוצ'ו הבלתי נסבל" נכתב בהשראת הסיפור "הדרום" של חורחה לואיס בורחס בעוד שהסיפור "עכברוש משטרה" (El policía de las ratas) מתרחש בעולם שתואר על ידי קפקא בסיפור "יוזפינה הזמרת או עם העכברים". הסיפור "ג'ים" עוסק בחייל משוחרר אמריקאי שלחם במלחמת וייטנאם ומתגורר במקסיקו כמשורר; "מסעו של אלוורו רוזלוט" (El viaje de Álvaro Rousselot) עוסק בסופר ארגנטינאי מצליח שנוסע לצרפת כדי למצוא במאי המבסס את סרטיו על יצירתו מבלי להכיר בכך או לשלם לו תמלוגים. "שתי מעשיות קתוליות" (Dos cuentos católicos) מורכב משני נרטיבים מקבילים: "היעוד" העוסק בבחור צעיר הממתין למצוא את ייעודו ו-"יד המקרה" המציג מטורף שנמלט מבית משוגעים. שני הסיפורים האחרונים בספר כתובים בצורת מאמרים - "המיתוסים של קת'ולהו" (Los mitos de Chtulhu) שעוסק בסופרים וכתיבה ושואב את שמו מיצירתו של ה. פ. לאבקרפט, ו-"ספרות + מחלה = מחלה" (Literatura + enfermedad = enfermedad) אשר עוסק בין השאר בפואמות "רוח ים" של מלארמה ו-"המסע" של בודלר.
מיצירותיו > 2666

הרומן האחרון שבולניו כתב ואשר היווה את עיקר עיסוקו בשנות חייו האחרונות. הרומן סובב סביב סדרה בלתי פתורה של רציחות של יותר משלוש מאות נשים בעיירה במקסיקו ליד הגבול עם ארצות הברית. בנוסף לכך הרומן עוקב אחר קבוצה של ארבעה מבקרי ספרות היוצאים למסע בעקבות הסופר המסתורי ארצ'ימבולדי, מציג את סיפורו של עיתונאי אמריקאי המתעניין ברציחות, ולבסוף גם עוסק בעברו של ארצ'ימבולדי הגרמני וחוויותיו בזמן מלחמת העולם השנייה. הספר מציג טווח רחב של דמויות, אזורים, תקופות וסיפורים בתוך סיפורים ואורכו עולה על אלף עמודים. הספר מורכב מחמישה חלקים ופורסם לאחר מותו של בולניו ולכן אין ודאות שהנוסח בו הוא יצא לאור הוא אכן הנוסח הסופי. לאחרונה אף נטען שבין כתביו של בולניו נמצא חלק שישי לספר. הספר יצא לאור באנגלית ב-2008 וזיכה את מחברו בפרס איגוד המבקרים האמריקאי לאותה השנה.
תורגם לעברית על ידי אדם בלומנטל ב-2015.
מיצירותיו > הרייך השלישי

רומן שנכתב ב-1989 ונתגלה בין כתביו לאחר מותו. הרומן עוסק באודו ברגר, אלוף משחקי מלחמה גרמני, המבקר עם חברתו בעיירה קטנה בקוסטה בראווה בה נהג לבלות את קייצי ילדותו. כאשר אחד מחבריו נעלם ברגר מחליט לחכות בעיירה עד שיימצא ומעביר את הזמן במשחק אסטרטגיה עם אדם מקומי מסתורי.
מיצירותיו > שירה

הכלבים הרומנטיים (Los Perros Románticos‏, 2000) - קובץ של 43 שירים שנכתבו בין 1980 ל-1998.
שלוש (Tres‏, 2000) - שלוש סדרות שירים.
האוניברסיטה הלא ידועה (La Universidad Desconocida‏, 2007) - קובץ של כל שיריו, יחד עם גרסה אלטרנטיבית של הרומן הפואטי אנטוורפן בשם אנשים עוזבים (Gente que se aleja).
מיצירותיו > יצירות נוספות

זירת הקרח (La Pista de Hielo‏, 1993) - רומן מתח.
שיחות טלפון (Llamadas Telefónicas‏, 1997) - קובץ של 14 סיפורים קצרים. תורגם לעברית על ידי אדם רון בלומנטל ב-2012.
זונות רצחניות (Putas Asesinas‏, 2001) - קובץ של 13 סיפורים קצרים.
נובלה מרופטת (Una Novelita Lumpen ‏, 2002) - רומן קצר.
בין סוגריים (Entre Parentesis ‏, 2004) - אוסף טורים, מאמרים ונאומים.
סוד הרוע (El Secreto del Mal‏, 2007) - קובץ של 19 סיפורים קצרים, ברובם טיוטות או פרגמנטים.
צרותיו של השוטר האמיתי (Los Sinsabores del Verdadero Policía ‏, 2011) - רומן שנתגלה בין כתביו לאחר מותו ונחשב על ידי כמה מבקרים כחלק השישי האבוד של 2666.
רוח המדע הבדיוני (El espíritu de la ciencia-ficción ‏, 2016) - רומן שנכתב ב-1984 ונתגלה בין כתביו לאחר מותו.
הערות שוליים

↑   יובל פלוטקין, היקום הספרותי המרהיב של רוברטו בולניו, באתר הארץ, 5 ביולי 2023
↑  היאלי יעקבי, השאלון הקטן, באתר ישראל היום, 6 ביולי 2018
| --- | --- |
בקרת זהויות :  NLI: 987007301714005171  PLWABN: 9810669083405606  BIBSYS: 16720  BNC: 000346877  BNE: XX972303  BnF: cb13484215g (data)  CANTIC: a10583038  CiNii: DA08925640  GND: 120894076  ICCU: TO0V255238  ISNI: 0000 0001 2129 8844  LCCN: n80139757  LNB: 000194598  NDL: 01167321  NKC: jo2003193349  NLA: 40338082  NLG: 197296  NLK: KAC200900868  NSK: 000483713  NTA: 166514500  RERO: 02-A005615916  SELIBR: 236034  SUDOC: 061023760  Trove: 930933  VIAF: 41992611   WorldCat (עם VIAF): 41992611
רטינובלסטומה

| --- | --- |

סריקה של רשתית עם רטינובסלטומה, לפני (למעלה) ואחרי (למטה) טיפול בכימותרפיה
 תחום:  אונקולוגיה 
 טיפול:  ציטוקסן 
 קישורים ומאגרי מידע
 eMedicine:  article/1222849 
 DiseasesDB:  11434
 MeSH:  D012175
 MedlinePlus:  001030
 OMIM:  180200
 סיווגים
 ICD-10:  C69.2
 ICD-11:  2D02.2 
 
רטינובלסטומה הוא סוג נדיר של סרטן המתפתח מתוך תאי רשתית העין (חישן האור של העין) המופיע בדרך כלל אצל ילדים מתחת לגיל 5. בעולם המערבי זהו אחד הסרטנים עם אחוזי הריפוי הגבוהים ביותר (כ-95%).
קיימים שני סוגים של המחלה: רטינובלסטומה הנובעת מפגם גנטי ורטינובלסטומה שאינה גנטית.
בשני שלישים מהמקרים רק עין אחת מושפעת (רטינובלסטומה יוני-לטרלית) ובשליש הנותר, מתפתחים גידולים בשתי העיניים (רטינובלסטומה בי-לטרלית). מספר וגודל הגידולים משתנה מחולה לחולה. מיקום, גודל וכמות הגידולים נלקחים בחשבון כשבוחרים את סוג הטיפול למחלה.
סימנים

הסימן האופייני ביותר לרטינובלסטומה הוא השתקפות לא תקינה של הרשתית כפי שהיא נראית דרך האישון. על פי רוב, הרשתית רחוקה מן האישון ולכן איננו רואים אותה דרך האישון כלל ( אישון שחור תקין). ברטינובלטומה רקמת הרשתית גדלה עקב התהליך הממאיר ומתקרבת לקדמת העין. עקב כך, אור שנכנס לחלל העין דרך האישון מוחזר החוצה בעוצמה גבוהה יותר ואנו נראה "אישון לבן",  המונח המקצועי של תופעה זו נקרא Leukocoria. סימנים נוספים הם ירידה באיכות הראייה, עין אדומה, מגורה, ופזילה. כאשר הממאירות אינה מטופלת לאורך זמן אנו נראה הגדלה של גלגל העין עקב תהליך תופס מקום שיוצר הגידול.
אפידמיולוגיה

רטינובלסטומה היא ממאירות העיניים השכיחה בקרב ילדים אך בכל זאת נדירה ומופיעה אחת ל 16,000 עד 18,000 לידות. המחלה מתפלגת באופן אחיד בין גברים לנשים. שכיחות המחלה אינה מושפעת  משייכות לקבוצה אתנית כזו או אחרת, מעמד סוציו-אקונומי או חשיפה לגורמים גורמים סביבתיים.
אטיולוגיה

מוטציה בכרומוזום 13, בגן הקרוי RB1 הוא הגורם לרטינובלסטומה. הקוד הגנטי המצוי בכרומוזומים, מכתיב לתא את סוגי החלבונים שעליו לייצר ואת רמת התבטאותם בתא. פגיעה בגן RB1 (אובדן הטרוזיגוטיות) תגרור פגיעה בחלבון הקושר את פקטור השיעתוק, E2F. החלבון הקושר את E2F, מונע ממנו להיקשר ל DNA ולשעתק גנים הקשורים לחלוקת התא. פגיעה בחלבון זה גורמת לחוסר בקרה על תהליך השעתוק ולבסוף מתבטא בגידול סרטני. על מנת שהמחלה תתפרץ דרושה מוטציה בשני ההעתקים של גן RB1 שנמצאים בכל אחד מכרומוזומי 13. החולים ברטינובלסטומה מתחלקים לשתי קבוצות: מקרים תורשתיים ומקרים שאינם תורשתיים (germline או non-germline). במקרים התורשתיים אחד מעותקי RB1 הוא פגום בכל אחד ואחד מתאי הגוף וכל שדרוש כדי שתפרוץ המחלה הוא מוטציה אקראית יחידה נוספת בכרומוזום המקביל. מכיוון שכך, ילדים שהם germline כמעט בוודעות יפתחו את המחלה, ועל פי רוב היא תתבטא בגיל צעיר יותר, עד שנה. חולים תורשתיים נוטים לפתח גידולים רב מוקדיים ובשתי העיניים. במקרים תורשתיים הילד בדרך כלל יורש את הגן עם המוטציה מאחד ההורים, אך לא בהכרח, המוטציה יכולה להתרחש בזמן ההפריה של הביצית וכך החולה יכול להוריש את הגן לצאצאיו למרות שלא ירש אותו מהוריו.
על מנת שתתפתח המחלה בחולים שאינם תורשתיים צריכה להתפתח מוטציה בגן RB1 באופן אקראי בשתי כרומוזומי 13 שבאותו תא ברשתית. תסריט זה נדיר יותר, ובהסתברות נמוכה יותר קורה בשתי העיניים בו זמנית. חולים לא תורשתיים נוטים לפתח רטינובלסטומה חד מוקדית בעין אחד בלבד.
סיווג המחלה

ישנם שני סיווגים מקובלים המתארים את רמת החומרה ושלב ההתקדמות של רטינובלסטומה  IIRC - International Intraocular Retinoblastoma Classificaiton ו- ICRB - International Classification Of Retinoblastoma .
|  | IIRC |
| --- | --- |
A: כל הנגעים קטנים משלושה מ"מ, תחומים לרטינה ובמרחק  של 1.5  מ"מ לפחות מעצב הראיה והפובאולה.  ללא זרעים תת-רשתיים או שצפים בחלל העין.
B: נגעים גדולים משלושה מ"מ בכל צורה שהיא.  ללא זרעים תת-רשתיים או שצפים בחלל העין.
C: נגעים עם זרעים תת-רשתיים או שצפים בחלל העין.
D: נגעים עם זרעים תת-רשתיים נרחבים. היפרדות נרחבת של הרשתית.
E: נזק אנטומי ופונקציונילי נרחב לגלגל עין. גלואקומה. דימום תוך עיני נרחב.  הגידול נוגע בעדשת העין.
גישות טיפוליות

צריבה בלייזר -  כאשר הגידול נמצא בשלביו הראשוניים וממדיו קטנים ניתן לצרוב אותו בלייזר.
קריותרפיה - הקפאה של הגידול כדי לגרום לנזק תאי נרחב ברקמת הגידול. קריותרפיה בדרך כלל מתוות כאשר הגידול נמצא באזור תאי הראייה ההיקפית, ולא במרכב הראיה,  וניסיון לצרוב אותו בלייזר עלול לגרום נזק לעדשה.
כימותרפיה סיסטמית - מתן כימותרפיה דרך הוריד על מנת להקטין או להשמיד את הגידול.
כימותרפיה תוך עורקית ממוקדת - טיפול זה מתבצע על ידי החדרה של צנתר לעורק העין (העורק האופתלמי) ומתן מינון מרוכז של כימותרפיה באופן ממוקד לעין בלבד.
כימותרפיה בהזרקה ישירה לגלגל העין - לעיתים יש צורך לטפל זרעים שצפים בזגוגית העין (vitrea), זרעים אלה אינם ניזונים ממחזור הדם בצורה ישירה ולכן כימותרפיה ורידית או עורקית אינה יעילה כנגדם. בגישה זו מוזרק חומר כימותרפי לחלל העין והוא נספג בגידול בתהליך דיפוזיה (פעפוע) סטנדרטי.
הסרה של העין - כאשר לא ניתן להציל את העין, או כאשר ניסיון להציל את העין עלול לסכן את חייו של החולה מומלצת עקירה. עקירה בדרך כלל מתוות כאשר הגידול מסווג בשלב E.
ברכיתרפיה - טיפול זה מתבצע על ידי הכנסה של לוחית מתכת רדיואקטבית לדופן גלגל העין, לתקופת זמן קצובה, (בין כמה שעות ליום). הקרינה הרדיואקטיבית, פוגעת בתאים הסרטניים והורגת אותם.
הערות שוליים

↑  http://seer.cancer.gov/publications/childhood/retinoblastoma.pdf
↑  1. ^ Br J Ophthalmol. 2009 Jan;93(1):33-7. Epub 2008 Oct 6.
↑  Ido Didi Fabian, Elisabeth Rosser, Mandeep S Sagoo, Epidemiological and genetic considerations in retinoblastoma, Community Eye Health 31, 2018, עמ' 29–30
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לויקוקוריה בילד עם רטינובלסטומה
רומן גרפי

תצוגה של רומנים גרפיים
רומן גרפי (באנגלית: Graphic Novel) הוא סוג של ספר קומיקס המכיל בדרך כלל עלילה ארוכה ומורכבת, בדומה לעלילת רומנים או נובלות (תלוי באורך והיקף העלילה, כולל מספר העמודים בספר). להבדיל מרצועת הקומיקס המכילה תכנים מבדחים ומשעשעים, התכנים ברומן הגרפי לרוב אינם קומיים ומיועדים לרוב למבוגרים.[דרושה הבהרה]
הפצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. one shot / trade paperback (TPB).
הרומנים הגרפיים מודפסים לרוב בכריכות קשות ועמידות יותר מאשר חוברות הקומיקס. הם לעיתים מודפסים בחלקים - כמו קומיקס בהמשכים, בשל שיקולים כגון בעיות כספיות[דרוש מקור] או עקב החלטת חברת ההוצאה לאור.[דרושה הבהרה]
רומנים גרפיים ידועים שפורסמו בהמשכים, לפני שאוגדו לכרך אחד, הם למשל "Watchmen" של אלן מור ו-"Box Office Poison" (אנ') של אלכס רובינסון (אנ'). חברות הקומיקס מאגדות סדרות מוגבלות ומשווקות אותן כרומן גרפי.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אדפטציה לרומן גרפי

"תמרה דרו", מאת פוזי סימונדס, היא רצועת קומיקס שבועית שיצאה לאור כרומן גרפי וגם כסרט קולנוע בשם זה, ונוצרה על פי ספרו של תומאס הרדי, "הרחק מהמון מתהולל".
"שי ועגנון" הוא עיבוד לקומיקס, בידי שי צ'רקה, של שלושה מסיפורי ש"י עגנון - "מאויב לאוהב", "מעשה העז" ו"האדריכל והקיסר".
הסיפור "יגון", מאת אנטון צ'כוב (בתרגומם של מ.ז. וולפובסקי ועמנואל ביחובסקי) עובד לרומן גרפי בידי אילנה זפרן.
סרט הקולנוע  "באטמן" מ-1989 בבימויו של טים ברטון עובד לרומן גרפי על ידי דניס אוניל וג'רי אורדוויי.
ביקורות על המונח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. שם שיווקי, העלמת המילה "קומיקס" ועוד.
הערות שוליים

↑  מאשה צור-גלוזמן, עגנון חוצה את הקווים, באתר הארץ, 25 בינואר 2013
↑  יגון, באתר "הארץ"
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
| --- | --- |
בקרת זהויות :  NLI: 987007561119005171  BnF: cb156189982 (data)  GND: 7658564-5  LCCN: sh94008233